EMPIDIDÆ NEOTROPICÆ. 
443 
basi parce nigro*pilosum, segmentis singulis in lateribus macrochætis 
longis in margine postico præditis ; apicem versus incrassatum quia seg¬ 
mentum ultimum hemisphaericum et penultimum lateribus subtus utrinque 
in bullam inflatum, hypopygium perparvum acutum horizontale clausum 
breviter nigro-pilosum, peni supra paullo prominulo. Pedes nigri, nitidi, 
postici reliquis longiores, fere nudi, setis longiusculis validis paucis : 
intermedii femoribus subtus serie setarum tibiisque extus setis tribus 
utrinque per paria dispositis praeditis ; femora postica subtus spinulis 
æquidi stantibus uniseriatis praedita, tibiae intus pilis tenuibus ciliatae extus 
setis 8—10 series duas efflcentibus praeditae; metatarsi breviter pilosi, 
spinulis subtus nullis. Alae regulares ; nervus tertius longitudinalis apicem 
versus retro paullo incurvus in apice alae excurrens ; angulus axillaris 
acutus. 
Exemplar unum e Coreico (Bolivia). 
Nota. Empis quaedam e Coroico nimis male ad describendum servata 
quoque adest ; ab omnibus hic descriptis diversa, alarum nervo sexto abbre¬ 
viato, tibiis mediis posticisque longe setosis et haustello valde elongato. 
Gen. HILAREMPIS nov. gen. 
Genus hoc novum pro speciebus nonnulis ab auctoribus Hilaris 
adscriptis constituendum puto, quae tamen a gen. Hilara genuino nervo 
auxiliari costam alarum non attingente praecipue distinguendae sunt. 
Gen. Hilar empis ut Hilara oculos maris non conjunctos, haustel- 
lum plus minusve breve, setas vel pilos metapleurales nullos et hypopy¬ 
gium plerumque adpressum praebet. Ab Hilara tamen distinctum nervo 
auxiliari ante costam desinente, nervi tertii longitudinalis ramo supero 
brevi, metatarsis anticis maris nunquam incrassatis ; ab Empide setis vel 
pilis metapleuralibus nullis, haustello breviori, angulo axillari alarum 
latius semper aperto (ut in Empi dis speciebus quibusdam). Genus hoc 
a distributione geographica naturale indicatum, quia species tantum 
in hemisphæro australi inventæ : de notæ istius validitate atque exemplis 
vide F. W. Hutton in præfatione Indicis Faunae Novae Zealandiae, 
London 1904, p. 11—20. 
Empis hilarae for mis et cyanescens ex Australia a me in Annal. 
Mus. Is at. Hangar. II. p. 340—343 (1904) descriptae, generi isto certe 
adscribendæ sunt. Immo species Hilarae quas cl. Loew in Dipterenfauna 
Südafrikas p. 267—268 (1860) ex Africa meridionali descripsit, nempe 
cervina , sordida et heterogastra, verisimiliter gen. Hilcirempidi refe¬ 
rendae sunt, castanipes autem vera Hilara esse videtur. Species Hilarae 
quas auctores ex America meridionali descripserunt, fere omnes generi 
